বারবারা অ্যালবার্ট (রসায়নবিদ)

বারবারা রুথ অ্যালবার্ট (জন্ম ৯ ডিসেম্বর ১৯৬৬) একজন জার্মান রসায়নবিদ এবং ডুইসবার্গ-এসেন বিশ্ববিদ্যালয়-এর রেক্টর। তিনি ডার্মস্ট্যাড প্রযুক্তি বিশ্ববিদ্যালয়-এর এডুয়ার্ড-জিন্টল-ইনস্টিটিউট ফর ইনঅর্গানিক অ্যান্ড ফিজিক্যাল কেমিস্ট্রির সলিড স্টেট কেমিস্ট্রি বা কঠিন অবস্থা রসায়নের অধ্যাপক ছিলেন। ২০১২ থেকে ২০১৩ সাল পর্যন্ত তিনি জার্মান কেমিক্যাল সোসাইটি-র সভাপতি ছিলেন।
তাঁর গবেষণার মূল কেন্দ্রবিন্দু হলো বোরাইড, বোরেট এবং হাইড্রো বোরেটের সংশ্লেষণ এবং আকর্ষণীয় ভৌত বৈশিষ্ট্যসম্পন্ন কঠিন পদার্থ।
 জীবন 
অ্যালবার্ট ১৯৮৫ থেকে ১৯৯০ সাল পর্যন্ত বন বিশ্ববিদ্যালয়-এ রসায়ন অধ্যয়ন করেন। তিনি ১৯৯৫ সাল পর্যন্ত মার্টিন জ্যানসেনের অধীনে তাঁর গবেষণামূলক প্রবন্ধের (dissertation) কাজ করেন। আলেকজান্ডার ফন হুমবোল্ট ফাউন্ডেশন-এর ফেডর লিনেন ফেলোশিপের সহায়তায়, তিনি ক্যালিফোর্নিয়া বিশ্ববিদ্যালয়, সান্তা বারবারা-র ম্যাটেরিয়ালস রিসার্চ ল্যাবরেটরিতে অ্যান্থনি চিথামের অধীনে পোস্টডক্টরাল ফেলো হিসেবে কাজ করেন। ২০০০ সালে তিনি বন বিশ্ববিদ্যালয়ে হ্যাবিলাইটেড হন এবং ২০০১ সালে সেখানে প্রাইভেটডোজেন্ট হিসেবে যোগ দেন। একই বছর তিনি হামবুর্গ বিশ্ববিদ্যালয়-এ অধ্যাপক হন, যেখানে তিনি ২০০৩ থেকে ২০০৫ সাল পর্যন্ত ইনস্টিটিউট ফর ইনঅর্গানিক অ্যান্ড অ্যাপ্লাইড কেমিস্ট্রির ব্যবস্থাপনা পরিচালক হিসেবেও দায়িত্ব পালন করেন। ২০০৫ থেকে ২০২২ সাল পর্যন্ত তিনি ডার্মস্ট্যাড প্রযুক্তি বিশ্ববিদ্যালয়ের অধ্যাপক ছিলেন। ২০১২ থেকে ২০১৩ সাল পর্যন্ত তিনি জার্মান কেমিক্যাল সোসাইটির সভাপতি ছিলেন। তিনি ২০১৪ সাল থেকে ইভোনিক ইন্ডাস্ট্রিজ এবং ২০১৬ সাল থেকে শানাক গ্রুপের সুপারভাইজরি বোর্ডের সদস্য হিসেবে রয়েছেন। ২০২২ সালের এপ্রিল থেকে তিনি ডুইসবার্গ-এসেন বিশ্ববিদ্যালয়ের রেক্টর হিসেবে দায়িত্ব পালন করছেন।
 পুরস্কার 
 ১৯৯৭ সালে বেনিিগসেন-ফোর্ড পুরস্কার
 ২০০০ সালে জার্মান বিশ্ববিদ্যালয় রসায়ন অধ্যাপকদের ওয়ার্কিং গ্রুপের (ADUC) পুরস্কার
 ২০১৬ সাল থেকে বার্লিন-ব্র্যান্ডেনবার্গ একাডেমি অফ সায়েন্সেস-এর সদস্য
 তথ্যসূত্র 

 বহিঃসংযোগ 
 ডার্মস্ট্যাড প্রযুক্তি বিশ্ববিদ্যালয়ে তাঁর জীবনবৃত্তান্ত

Category:জীবিত ব্যক্তি
Category:১৯৬৬-এ জন্ম
Category:২০শ শতাব্দীর জার্মান রসায়নবিদ
Category:জার্মান নারী রসায়নবিদ
Category:২১শ শতাব্দীর জার্মান রসায়নবিদ
Category:বন বিশ্ববিদ্যালয়ের প্রাক্তন শিক্ষার্থী
Category:ডার্মস্ট্যাড প্রযুক্তি বিশ্ববিদ্যালয়ের শিক্ষক
Category:জার্মান কেমিক্যাল সোসাইটি
Category:হামবুর্গ বিশ্ববিদ্যালয়ের শিক্ষক
Category:ডুইসবার্গ-এসেন বিশ্ববিদ্যালয়ের শিক্ষক
Category:২১শ শতাব্দীর জার্মান নারী বিজ্ঞানী
Category:সলিড স্টেট রসায়নবিদ
Category:জার্মান কেমিক্যাল সোসাইটির সভাপতি